Google a anunţat smartphone-ul Pixel 8A
Cu o săptămână înainte de cel mai important eveniment anual al companiei, Google a prezentat smartphone-ul Pixel 8a, transmite News.ro.
La fel ca precursorii săi cu „a” la finalul numelui, Pixel 8a se doreşte a fi cel mai accesibil model al seriei Pixel 8, acesta urmând a costa începând de la 500 de dolari.
Cel mai important upgrade al noului smartphone îl reprezintă trecerea la chipset-ul Tensor G3, care, în versiunea de bază, va fi însoţit de 8GB RAM şi 128GB stocare.
Va exista şi o versiune cu 256GB, care va costa cu 100 de dolari mai mult.
Noul smartphone Google are un ecran OLED de 6,1 inch, cu o rată de împrospătare de 120Hz şi o luminozitate maximă de 2.000 de niţi.
Compania promite că bateria, mai mare cu 100mAh decât cea a modelului anterior, este suficientă pentru a ţine o zi întreagă.
Sistemul foto, în schimb, rămâne neschimbat, fiind compus dintr-o cameră wide de 64MP şi una ultra-wide de 13MP.
Pixel 8a va intra pe piaţă, în ţările în care Google îl vinde oficial (nu şi România, deocamdată), începând cu 14 mai.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank